প্রীতম-শেহতাজের গায়ে-হলুদ আজ, বিয়ে আগামীকাল
অভিনেত্রী শেহতাজ মনিরা হাশেম এবং সংগীতশিল্পী ও অভিনেতা প্রীতম হাসান বিবাহ বন্ধনে আবদ্ধ হতে যাচ্ছেন।
প্রীতম দ্য ডেইলি স্টারকে জানান, 'আগামীকাল শ্রীমঙ্গলের একটি হোটেলে তাদের বিয়ে হবে।'
বৃহস্পতিবার ছিল তাদের গায়ে-হলুদ। সামাজিক যোগাযোগমাধ্যমে গায়ে-হলুদের ছবি ছড়িয়ে গেলে, এই জুটির বিয়ে নিয়ে জল্পনা-কল্পনার অবসান হয়।
ছবিতে দেখা যায়, প্রীতম একটি সাদা পাঞ্জাবি পরেছিলেন, শেহতাজের পরনে ছিল গোলাপি রঙের ড্রেস।
সঙ্গীতশিল্পী ও অভিনেতা হিসেবে দুই ক্ষেত্রেই সফল ও জনপ্রিয় প্রীতম।
জনপ্রিয় অভিনেত্রী শেহতাজ বেশ কিছু টেলিভিশন নাটকে অভিনয় করেছেন। প্রীতমের 'যাদুকর' গানের মিউজিক ভিডিওতেও তিনি ছিলেন।

অভিনেত্রী শেহতাজ মনিরা হাশেম এবং সংগীতশিল্পী ও অভিনেতা প্রীতম হাসান বিবাহ বন্ধনে আবদ্ধ হতে যাচ্ছেন।